**НАЦРТ**

На основу члана 7, 11, 15, 15a, 15в. и 60.Закона о финансирању локалне самоуправе (,,Службени гласник РС,,, број: 62/2006, 47/2011, 93/2012-усклађени дин. изн., 104/2016 – др. закон , 96/2017- усклађени дин. изн., 89/2018 - усклађени дин. изн., 95/2018- усклађени дин. изн, 86/2019 - усклађени дин. изн.,126/2020 - усклађени дин. изн., 99/2021- усклађени дин. изн.,111/2021 - др. закон ,124/2022 усклађени динарски износи,97/2023 усклађени динарски износи и 85/2024 усклађени динарски износи) , члана 20. став 1. тачка 13. и члана 32. став 1. тачка 3. Закона о локалној самоуправи (,,Службени гласник РС,,, бр. 129/2007, 83/2014 – др.закон, 101/2016– др.закон, 47/2018 и 111/2021 - др. закон) и члана 40. став 1. тачка 3. Статута општине Неготин (,,Службени лист општине Неготин“, број: 4/2019), Скупштина општине Неготин, на седници одржаној \_\_\_\_\_\_\_\_ године, доноси

**OДЛУКУ**

**О ЛОКАЛНИМ КОМУНАЛНИМ ТАКСАМА**

**НА ТЕРИТОРИЈИ ОПШТИНЕ НЕГОТИН ЗА 2025. ГОДИНУ**

**Члан 1.**

Овом Одлуком уводе се локалне комуналне таксе (у даљем тексту: комуналне таксе) за коришћење права, предмета и услуга на територији општине Неготин у 2025. години и утврђују се обвезници, висина, олакшице, рокови и начин плаћања локалне комуналне таксе.

**Члан 2.**

Комунална такса уводи сe за :

1. истицање фирме на пословном простору;
2. држање моторних, друмских и прикључних возила, осим пољопривредних возила и машина;
3. држање средстава за игру („забавне игре“);

**Члан 3.**

Обвезник комуналне таксе (у даљем тексту: обвезник) јесте корисник права, предмета и услуга за чије је коришћење прописано плаћање комуналне таксе.

Комуналне таксе не плаћају се за коришћење права, предмета и услуга од стране државних органа и организација, органа и организација територијалне аутономије и јединица локалне самоуправе, као и од стране субјеката према којима општина Неготин врши права оснивача.

**Члан 4.**

Таксена обавеза настаје даном почетка коришћења права, предмета или услуге за чије је коришћење прописано плаћање комуналне таксе.

Таксена обавеза траје док траје коришћење права, предмета или услуге.

**Члан 5.**

Обвезници за истицање фирме на пословном простору и за држање средстава за игру - "забавне игре" дужни су да поднесу пријаву за утврђивање обавезе по основу локалне комуналне таксе Општинској управи општине Неготин, Одељењу за буџет, финансије и локалну пореску администрацију (у даљем тексту: локална пореска администрција).

Обвезник комуналне таксе за истицање фирме на пословном простору у обавези је да до 30. јуна године за коју се врши утврђивање локалне комуналне таксе за истицање фирме на пословном простору,локалној пореској администрацији поднесе пореску пријаву електронски или са следећим прилозима:

1. биланс успеха извештајне године достављен надлежном органу за статистичке и друге потребе, и
2. обавештење о разврставању.

Обвезник комуналне таксе за истицање фирме на пословном простору и комуналне таксе за држање средстава за игру - "забавне игре", дужан је да поднесе пријаву локалној пореској администрацији у року од 15 дана по:

1. почетку коришћења права, предмета и услуга,
2. настанку промене у пословању од значаја за утврђивање комуналне таксе.

Пријава за утврђивање комуналне таксе за истицање фирме на пословном простору подноси се на обрасцу ЛКТ који је саставни део ове Одлуке - Прилог 1.

Пријава за утврђивање комуналне таксе за држање средстава за игру - "забавне игре" подноси се на обрасцу ЗИ који је саставни део ове Одлуке - Прилог 2.

**Члан 6.**

За комуналну таксу која се утврђујe у годишњем износу решењем локалне пореске администрације обвезник је дужан да до донешења решења о утврђивању комуналне таксе за текућу годину, плаћа аконтације у висини и на начин утврђеним решењем о утврђивању локалне комуналне таксе за претходну годину.

Разлику између комуналне таксе утврђене решењем за текућу годину и аконтационо плаћеног износа комуналне таксе, обвезник је дужан да уплати у року од 15 дана од дана достављања решења о утврђивању комуналне таксе за текућу годину.

Уколико обвезник локалне комуналне таксе не поднесе пријаву у року прописаном овом Одлуком, обавеза се може итврдити по службеној дужности на основу података из евиденције надлежних органа и других података којима располаже орган надлежан за утврђивање.

Пореско решење о утврђивању таксе утврдиће се без претходног изјашњења обвезника о чињеницама које су од значаја за одлучивање**.**

Обвезници, којима се у текућој години утврђује комунална такса решењем локалне пореске администрације за претходне године применом прописа важећих у време настанка обавезе за плаћање комуналне таксе, рок за плаћање обавезе је 15 дана од дана достављања решења којима им се утврђује комунална такса за претходне године.

**Члан 7.**

Комуналне таксе из члана 2. став 1. тачка 1) и 2) утврђују се у годишњем износу, а тачка 3) утврђује се у дневном износу.

**Члан 8.**

Обвезник комуналне таксе подноси пријаву најкасније у року од 15 дана од дана почетка коришћења права, предмета и услуга за које је уведена комунална такса.

Обвезник комуналне таксе дужан је да сваку насталу промену пријави надлежном органу у року од 15 дана од дана настанка промене.

**Члан 9.**

Уплата прихода од комуналних такси врши се на одговарајуће уплатне рачуне код Управе за трезор Републике Србије, прописане Правилником o условима и начину вођења рачуна за уплату јавних прихода и распореду средстава са тих рачуна.

**Члан 10.**

У погледу начина утврђивања комуналне таксе, обрачунавање, застарелости, наплате, рокова за плаћање, обрачуна камате и осталог примењују се одредбе Закона о пореском поступку и пореској администрацији.

**Члан 11.**

Утврђивање, контролу и наплату комуналне таксе вршиће локална пореска администрација за:

1. истицање фирме на пословном простору;
2. држање средстава за игру ("забавне игре").

Контролу и наплату комуналне таксе, у име и за рачун буџета општине Неготин, за држање моторних друмских и прикључних возила, осим пољопривредних возила и машина врши Министарство унутрашњих послова, Дирекција полиције, Полицијска станица Неготин приликом регистрације возила.

**Члан 12.**

Надзор над применом ове одлуке врши надлежана инспекција.

**Члан 13.**

Саставни део ове Одлуке представља таксена тарифа утврђена за поједина права, предмете и услуге.

**Члан 14.**

Новчаном казном од 15.000 динара казниће се за прекршај физичко лице таксени обвезник који у прописаном року не поднесе пријаву о настанку обавезе или пријаву о промени која утиче на утврђену обавезу плаћања локалне комуналне таксе.

Новчаном казном од 50.000 динара казниће се и предузетник који учини прекршај из става 1. овог члана.

**Члан 15.**

Новчаном казном од 100.000 динара казниће се за прекршај правно лице које у прописаном року не поднесе пријаву о настанку обавезе или пријаву о промени која утиче на утврђену обавезу плаћања локалне комуналне таксе.

За прекршај из става 1. овог члана казниће се и одговорно лице у правном лицу новчаном казном од 15.000 динара.

**Члан 16.**

Даном почетка примене ове Одлуке престаје да важи Одлука о локалним комуналним таксама на територији општине Неготин (,,Службени лист општине Неготин,, број: 28/2023).

**Члан 17.**

Ова Одлука ступа на снагу осмог дана од дана објављивања у ,,Службеном листу општине Неготин“, а примењиваће се од 01. јануара 2025. године.

**Број:**

**Датум:\_\_\_\_\_\_\_\_\_\_\_\_ године**

**Неготин**

**СКУПШТИНА ОПШТИНЕ НЕГОТИН**

**ПРЕДСЕДНИК**

**мр Милан Уруковић,с.р.**

**ТАРИФА**

**ЛОКАЛНИХ КОМУНАЛНИХ ТАКСИ НА ТЕРИТОРИЈИ ОПШТИНЕ НЕГОТИН**

**Тарифни број 1**

За истицање фирме на пословном простору утврђује се локална комунална такса у годишњем износу и то за:

1. правна лица која су према закону којим се уређује рачуноводство разврстана у средња правна лица, као и предузетници, микро и мала правна лица која имају годишњи приход преко 50.000.000 динара (осим предузетника и правних лица која обављају делатност: банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају у износу од две просечне зараде;
2. правна лица која су према закону којим се уређује рачуноводство разврстана у велика правна лица, (осим предузетника и правних лица која обављају делатност: банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају у износу од три просечне зараде;
3. правна лица која су према закону којим се уређује рачуноводство разврстана у велика, средња, микро и мала правна лица, у смислу закона којим се уређује рачуноводство и предузетници, а обављају делатности банкарства, осигурања имовине и лица, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга, фирмарну плаћају у износу од десет просечних зарада;
4. правна лица која обављају делатност производње и трговине нафтом и дериватима нафте, а према закону којим се уређује рачуноводство су разврстана у:

(1) велика правна лица фирмарину плаћају у износу од десет просечних зарада;

(2) средња правна лица фирмарину плаћају у износу од осам просечних зарада;

(3) мала, микро правна лица и предузетници фирмарину плаћају у износу од шест просечних зарада.

1. правна лица која су према закону којим се уређује рачуноводство разврстана у велика, средња, микро и мала правна лица, у смислу закона којим се уређује рачуноводство и предузетници, а обављају делатност ноћних барова и дискотека, фирмарну плаћају у износу од шест просечних зарада;

Износ Локалне комуналне таксе за истицање фирме је утврђен на основу члана 15а.Закона о финансирању локалне самоуправе.

Под просечном зарадом у смислу тачке 1), 2), 3) и 4) става 1. овог тарифног броја, сматра се просечна зарада по запосленом остварена на територији општине Неготин у периоду јануар-август године која претходи години за коју се утврђује фирмарина односно 2024. години, и која према подацима Републичког завода за статистику износи 111.786,38 динара.

Фирма је сваки истакнути назив или име које упућује на то да правно лице или физичко лице обавља делатност, без обзира да ли се обележје налази са улице, у ходнику, дворишту, на степеништу, на улазним вратима или на неком другом месту објекта где се налази пословна просторија у којој обавља делатност.

Ако обвезник има више истакнутих фирми на истом објекту такса се плаћа само за једну.

Таксена обавеза настаје даном почетка обављања делатности под којом се подразумева:

1. дан регистрације правног лица код надлежног регистрационог органа,
2. дан почетка обављања делатности предузетника наведен у решењу регистрационог органа,
3. дан доношења одлуке о образовању огранка привредног друштва или регистрације огранка привредног друштва, када је регистрација огранка обавезна у складу са посебним законом,
4. дан регистрације представништва страног правног лица,
5. дан регистрације издвојеног места за обављање делатности предузетника или почетак обављања делатности у издвојеном месту.

Обвезник који не обавља делатност у току целе пословне године (основан у току године, привремена одјава обављања делатности у току године, престанак обављања делатности) плаћа таксу сразмерно времену обављања делатности у односу на годишњи износ таксе за ту делатност, с тим да је дужан да о наведеним чињеницама обавести локалну пореску администрацију у року од 15 дана од настанка промене.

Обвезник је дужан да таксу из овог тарифног броја плаћа до 15 у месецу за претходни месец.

**Тарифни број 2**

**1.** За држање моторних, друмских и прикључних возила осим пољопривредних возила и машина, утврђује се комунална такса у годишњем износу према радној запремини мотора и то:

1) за теретна возила:

– за камионе до 2 т носивости до 2.460 динара,

– за камионе од 2 т до 5 т носивости  до 3.280 динара,

– за камионе од 5 т до 12 т носивости до  5.720 динара,

– за камионе преко 12 т носивости  до  8.170 динара,

2) за теретне и радне приколице (за путничке аутомобиле)  810 динара,

3) за путничка возила:

– до 1.150 цм³ до  810 динара,

– преко 1.150 цм³  до 1.300 цм³ до 1.620 динара,

– преко 1.300 цм³  до 1.600 цм³  до 2.450 динара,

– преко 1.600 цм³  до 2.000 цм³  до 3.280 динара,

– преко 2.000 цм³  до 3.000 цм³  до 4.940 динара,

– преко 3.000 цм³   до 8.170 динара,

4) за мотоцикле:

– до 125 цм³ до 660 динара,

– преко 125 цм³  до 250 цм³  до  970 динара,

– преко 250 цм³  до 500 цм³   до 1.620 динара,

– преко 500 цм³  до 1.200 цм³ до  1.990 динара,

– преко 1.200 цм³ до  2.450 динара,

5) за аутобусе и комби бусеве по регистрованом седишту   70 динара,

6) за прикључна возила – теретне приколице, полуприколице и специјалне теретне приколице за превоз одређених врста терета:

– 1 т носивости до  670 динара,

– од 1 т до 5 т носивости до  1.140 динара,

– од 5 т до 10 т носивости до 1.550 динара,

– од 10 т до 12 т носивости до 2.150 динара,

– носивости преко 12 т до 3.280 динара,

7) за вучна возила (тегљаче):

– чија је снага мотора до 66 киловата до 2.450 динара,

– чија је снага мотора од 66 до 96 киловата до 3.280 динара,

– чија је снага мотора од 96 до 132 киловата до  4.130 динара,

– чија је снага мотора од 132 до 177 киловата  до  4.940 динара,

– чија је снага мотора преко 177 киловата до 6.560 динара,

8) за радна возила, специјална адаптирана возила за превоз реквизита за путујуће забаве, радње и атестирана специјализована возила за превоз пчела до 1.620 динара.

**Тарифни број 3**

За држање средстава за игру „забавне игре“ утврђује се локална комунална такса дневно и то 10 динара по апарату за забавне игре (компјутери, флипери, билијари и сл.).

Под забавним играма у смислу овог тарифног броја сматрају се игре на рачунарима, симулаторима, видео-аутоматима, флиперима и другим сличним направама које се стављају у погон помоћу новца или жетона, као и пикадо, билијар и друге сличне игре, у којима се учествује уз наплату, а у којима учесник не може остварити добитак у новцу, стварима, услугама или правима, већ право на једну или више бесплатних игара исте врсте.

Таксу из овог тарифног броја плаћа корисник простора у коме се држи (приређује) забавна игра, на основу задужења локалне пореске администрације.

Обвезник је дужан да таксу из овог тарифног броја плаћа до 15 у месецу за претходни месец.

РЕПУБЛИКА СРБИЈА  
Општина Неготин

Општинска управа

Одељење за буџет, финансије и локалну пореску администрацију

Образац ЛКТ

Прилог 1

|  |
| --- |
| ПРИЈАВА ЗА ЛОКАЛНУ КОМУНАЛНУ ТАКСУ ЗА ИСТИЦАЊЕ ФИРМЕ за 20\_\_\_\_. годину |

|  |
| --- |
| 1. ПОДАЦИ О ТАКСЕНОМ ОБВЕЗНИКУ |

|  |  |
| --- | --- |
| 1.1 | Фирма - пословно име |

|  |  |
| --- | --- |
| 1.2 | Порески идентификациони број (ПИБ) |

|  |  |
| --- | --- |
| 1.3 | Име и презиме власника (оснивача) |

|  |  |
| --- | --- |
| 1.4 | Матични број (правног лица, односно предузетника) |

|  |  |
| --- | --- |
| 1.5 | Јединствени матични број грађана (ЈМБГ) |

|  |  |  |  |
| --- | --- | --- | --- |
| 1.6 | Подаци о седишту / пребивалишту | | |
|  | |  |
|  | 1.6.1. Адреса, телефон, факс, Е-маил | | |

|  |
| --- |
| 2. ПОДАЦИ О ДЕЛАТНОСТИ (ИСТАКНУТОЈ ФИРМИ) |

|  |  |
| --- | --- |
| 2.1 | Претежна делатност (назив и шифра) |

|  |  |
| --- | --- |
| 2.1.1 | Адреса објекта-седишта на коме је истакнута фирма |

|  |  |
| --- | --- |
| 2.1.2 | Датум почетка обављања делатности |

|  |  |
| --- | --- |
| 2.2. | Број истакнутих фирми ван пословног седишта |

|  |
| --- |
| 3. ОСТВАРЕН ГОДИШЊИ ПРИХОД У ПЕРИОДУ 01.01. - 31.12.20-\_\_\_\_. године (у 000 динара) |

|  |
| --- |
| 4. ПОДАТАК О РАЗВРСТАВАЊУ ПРАВНОГ ЛИЦА |

|  |  |
| --- | --- |
| 4.1. | ВЕЛИКО ПРАВНО ЛИЦЕ |
| 4.2. | СРЕДЊЕ ПРАВНО ЛИЦЕ |
| 4.3. | МАЛО ПРАВНО ЛИЦЕ |
| 4.4. | МИКРО ПРАВНО ЛИЦЕ |

|  |
| --- |
| 5. ТАКСЕНИ ОБВЕЗНИК ОБАВЉА ДЕЛАТНОСТ И ИСТИЧЕ ФИРМУ НА СЛЕДЕЋИМ ПОСЛОВНИМ ЈЕДИНИЦАМА (НАВЕСТИ НАЗИВ, АДРЕСУ, ШИФРУ ДЕЛАТНОСТИ И ДАТУМ ПОЧЕТКА ОБАВЉАЊА ДЕЛАТНОСТИ СВАКОГ ОБЈЕКТА) - УКОЛИКО ОБВЕЗНИК ИМА ВИШЕ ОБЈЕКАТА, ИСТЕ НАВЕСТИ У ПОСЕБНОМ ПРИЛОГУ ИЛИ НА ПОЛЕЂИНИ ПРИЈАВЕ. |

|  |  |  |  |  |
| --- | --- | --- | --- | --- |
| Р.Б. | НАЗИВ ПОСЛОВНЕ ЈЕДИНИЦЕ | АДРЕСА ПОСЛОВНЕ ЈЕДИНИЦЕ | ШИФРА ДЕЛ. | ДАТУМ ПОЧ. ОБАВЉ. ДЕЛ. |
| 5.1 |  |  |  |  |
| 5.2 |  |  |  |  |
| 5.3 |  |  |  |  |
| 5.4 |  |  |  |  |
| 5.5 |  |  |  |  |

НАПОМЕНА: На основу члана 8. Одлуке о локалним комуналним таксама на територији општине Неготин обвезници комуналне таксе су дужни да сваку насталу промену пријаве у року од 15 дана од дана настанка промене (нпр. решење о привременој одјави, решење о промени делатности, решење о промени седишта.....).

|  |
| --- |
| 6. НАПОМЕНА ОБВЕЗНИКА КОМУНАЛНЕ ТАКСЕ |
|  |
|  |
|  |

|  |  |  |  |  |
| --- | --- | --- | --- | --- |
| Попуњава подносилац пријаве | |  | | |
| Под кривичном и материјалном одговорношћу изјављујем да су подаци у пријави потпуни и тачни: | |  | | |
|  | |  | | |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | | M.П. | \_\_\_\_\_\_\_\_\_\_\_\_\_\_\_\_\_\_\_\_ | |
| (место) | (датум) | |  | (потпис одговорног лица - подносиоца пријаве) | |
|  | |  | | |
| Попуњава Општинска управе општине Неготин | |  | | |
| Потврда о пријему пријаве | |  | | |

Образац ЗИ

Прилог 2

РЕПУБЛИКА СРБИЈА  
Општина Неготин

Општинска управа

Одељење за буџет, финансије и локалну пореску администрацију

|  |
| --- |
| ПРИЈАВА ЗА ЛОКАЛНУ КОМУНАЛНУ ТАКСУ ЗА ДРЖАЊЕ СРЕДСТВА ЗА ИГРУ за 20\_\_\_ годину |

|  |
| --- |
| 1. ПОДАЦИ О ТАКСЕНОМ ОБВЕЗНИКУ |

|  |  |
| --- | --- |
| 1.1 | Фирма - пословно име |

|  |  |
| --- | --- |
| 1.2 | Порески идентификациони број (ПИБ) |

|  |  |
| --- | --- |
| 1.3 | Име и презиме власника (оснивача) |

|  |  |
| --- | --- |
| 1.4 | Матични број (правног лица, односно предузетника) |

|  |  |
| --- | --- |
| 1.5 | Јединствени матични број грађана (ЈМБГ) |

|  |  |  |  |
| --- | --- | --- | --- |
| 1.6 | Подаци о седишту / пребивалишту | | |
|  | |  |
| 1.6.1. | Адреса, телефон, факс, Е-маил | | |

|  |
| --- |
| 2. ПОДАЦИ О ДЕЛАТНОСТИ |

|  |  |
| --- | --- |
| 2.1 | Претежна делатност (назив и шифра) |

|  |  |
| --- | --- |
| 2.1.1 | Адреса објекта у коме се приређују забавне игре |

|  |  |
| --- | --- |
| 2.1.2 | Адреса објекта у коме се приређују забавне игре |

|  |
| --- |
| 3. ТАКСЕНИ ОБВЕЗНИК ОБАВЉА ДЕЛАТНОСТ ПРИРЕЂИВАЊА ЗАБАВНИХ ИГАРА СЛЕДЕЋИМ АПАРАТИМА |

|  |  |  |  |  |
| --- | --- | --- | --- | --- |
| Р.Б. | ВРСТА АПАРАТА | МАРКА/ТИП | УКУПАН БРОЈ АПАРАТА | СЕРИЈСКИ БРОЈ АПАРАТА |
| 3.1 |  |  |  |  |
| 3.2 |  |  |  |  |
| 3.3 |  |  |  |  |
| 3.4 |  |  |  |  |
| 3.5 |  |  |  |  |
| 3.6 |  |  |  |  |
| 3.7 |  |  |  |  |

НАПОМЕНА: На основу члана 8. Одлуке о локалним комуналним таксама на територији општине Неготин обвезници комуналне таксе су дужни да сваку насталу промену пријаве у року од 15 дана од дана настанка промене.

|  |
| --- |
| 5. НАПОМЕНА ОБВЕЗНИКА КОМУНАЛНЕ ТАКСЕ |
|  |
|  |

|  |  |  |  |  |
| --- | --- | --- | --- | --- |
| Попуњава подносилац пријаве | |  | | |
| Под кривичном и материјалном одговорношћу изјављујем да су подаци у пријави потпуни и тачни: | |  | | |
|  | |  | | |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | | M.П. | \_\_\_\_\_\_\_\_\_\_\_\_\_\_\_\_\_\_\_\_ | |
| (место) | (датум) | |  | (потпис одговорног лица - подносиоца пријаве) | |
|  | |  | | |
| Попуњава Општинска управе општине Неготин | |  | | |
| Потврда о пријему пријаве | |  | | |

Образложење

Правни основ за доношење Одлуке о локалним комуналним таксама на територији општине Неготин садржан је учлановима 7, 11, 15. и 60. Закона о финансирању локалне самоуправе (,,Службени гласник РС,,, број: 62/2006, 47/2011, 93/2012, 83/2016, 104/2016-др. закон и 89/2018-усклађени дин. изн.,95/2018 – др. закон, 86/2019- усклађени дин. изн., 126/2020- усклађени дин. изн., 99/2021- усклађени дин. Изн и 124/22), члану 20. став 1. тачка 13. и члану 32. став 1. тачка 3. Закона о локалној самоуправи (,,Службени гласник РС,,, бр. 129/2007, 83/2014 – др.закон, 101/2016– др.закон, 47/2018,и 111/2021) и члану 40. став 1. тачка 3. Статута општине Неготин (,,Службени лист општине Неготин,,, број: 4/2019).

Чланом 7, 11, 15.15а, 15в. и 60. Закона о финансирању локалне самоуправе прописано је да су локалне комуналне таксе изворни приход јединице локалне самоуправе, за које скупштина јединице локалне самоуправе својом Одлуком утврђује начин и мерила за одређивање висине локалних комуналних такси и накнада. Одлука се доноси након одржавања јавне расправе, а може се мењати највише једанпут годишње и то у поступку утврђивање буџета јединице локалне самоуправе за наредну годину или приликом измене Закона.

Наведеним члановима је прописано да скупштина јединице локалне самоуправе може уводити локалне комуналне таксе за коришћење права, предмета и услуга. Такође је прописано да од 01.01.2007.године јединица локалне самоуправе у целости утврђује, наплаћује и контолише локалне комуналне таксе.

Чланом 20.тачка 13. и чланом 32. тачка 3. Закона о локалној самоуправи и чланом 40. став 1. тачка 3. Статута општине Неготин прописана је надлежност скупштине јединице локалне самоуправе за доношење одлуке о локалним комуналним таксама.

Овом Одлуком предложена је висина, обвезници, олакшице, рокови и начин плаћања локалних комуналних такси по Тарифама локалних комуналних такси на територији општине Неготин које су саставни део Одлуке о локалним комуналним таксама. Одлуком је предложено три тарифе.

За реализацију ове Одлуке није потребно издвојити финансијска средстваиз буџета општине Неготин.

На основу напред наведеног Општинско веће општине Неготин као овлашћени предлагач предлаже Скупштини општине Неготин да донесе одлуку у датом тексту.